ming030890/wiki-yue-high-quality huggingface dataset:
山口百惠

山口百惠（粵拼：saan1 hau2 baak3 wai6；日文：山口 百恵(Yamaguchi Momoe)；1959年1月17號—），又叫三浦百惠（saam1 pou4 baak3 wai6；日文：三浦 百恵(Miura Momoe)），係日本女歌手同演員。佢係1970年代，日本藝能界最受注目明星之一，出過三十二張單曲唱片，連續六年入選紅白歌唱大賽，主演過十五齣電影。1980年，年僅21歲，正值演藝事業高峰嘅山口百惠，同三浦友和結婚後息影，從此完全退出娛樂圈。
山口百惠係關東地區東京澀谷區惠比壽東京都立廣尾醫院出世。佢老豆另外有頭家，冇同佢老母結婚，亦冇養過三母女；山口百惠同個妹，跟佢哋老母姓，亦係佢老母湊大。1972年，只得十三歲，讀緊初中嘅山口百惠參加第五屆"明星誕生"歌唱比賽攞第二，畀經理人公司睇中，簽入堀製作株式會社（HoriPro）。
1973年，十四歲嘅山口百惠第一次出唱片。最初山口百惠，同埋另外兩個都係「明星誕生」選出，一樣讀緊中三嘅少女歌星，森昌子、櫻田諄子，合稱「花的三人組」。山口百惠外型係清純少女，但係初期佢唱啲歌，成日都有啲露骨歌詞。好似「青青果實」、「一個夏天嘅經驗」，都有啲鹹濕嘅性暗示，有「將女仔最寶貴嘅畀你」、「始終都要有一次經過誘惑」、「你點搞我都得，就算畀人話我唔係好女仔都冇所謂」等詞句。不過山口以「一個夏天嘅經驗」成功突圍後，開始改變歌路。1976年嘅「橫須賀故事」開始，唱好多阿木燿子同埋宇崎龍童嘅作品，無論歌、藝都渙然一新，更上一層樓。1980年10月5號年芳廿一，佢喺日本武道館舞臺正式退休。呢段只有八年左右嘅時間入邊，佢喺拍戲同唱歌兩方面都有好大嘅影響。出品三十二張單曲唱片，總銷量超過一千一百萬。1974年起至1980年，幾乎全部單曲都打入銷售榜頭五名，更連續六年入選紅白歌唱大賽。代表作包括有： 橫須賀故事、PlayBack 2, 秋櫻（入選日本二十世紀100首經典）、在晴朗一天出發 （日本國鐵用做廣告歌。至今日本人旅行仍然成日唱）等等。佢有好多首歌後來被香港嘅歌手填咗中文詞翻唱，比如話，梅艷芳翻唱嘅曼珠莎華（原曲曼珠莎華）、赤的疑惑（歌）（原曲ありがとうあなた）、孤身走我路（原曲This is my trial）、冰山大火（原曲ロックンロールｷウィドウ），重有張國榮翻唱嘅風繼續吹（原曲さよならの向こう侧），翻唱後都好紅。而山口百惠响舞台上造型、風格，更係香港眾多藝人多年來模彷對象。電影方面，1974年開始擔正做主角，同三浦友和一齊演出文學名著《伊豆舞娘》，八年間做咗十五齣電影嘅女主角，而男主角全部都係三浦友和。電視劇方面，最出名嘅係TBS 「赤的⋯⋯系列」。當中《赤的疑惑》（又叫血疑），响華人圏內好多人睇； 女主角患血癌呢條橋，由個時開始畀其他戲劇抄足幾十年。
老公三浦友和，係山口百惠十六歲拍百力滋廣告時相識。因為佢哋兩個外型相襯，不斷飾演情侶，係公認銀幕上金童玉女。由《伊豆舞娘》開始，幾年間佢哋一共拍咗成十幾套電影，平均係每年兩套，另外重有百幾集電視劇。佢哋兩個最初係地下戀，假戲真做，戲假情真。山口百惠二十歲個年，三浦向佢求婚。山口答應，同時話結婚之後會完全離開藝能界，專心相夫教子。當時山口百惠喺日本以至東亞，已經紅到發紫，Fans 無數，事業正處巔峰。佢嘅急流勇退決定，引起全國一陣騷動。1980年10月5號最後一場東京武道館演唱會，山口百惠著一襲全白歌衫，响現場觀眾歡呼聲中含淚唱完引退之歌さよならの向こう侧 （在另一方再見）。將支白色嘅咪，放喺舞台中央地下，响This is my Trial 音樂之中，慢慢步出舞台。呢幕告別式，成為一代經典。山口百惠喺1980年11月19號同三浦友和登記結婚，證婚人係宇津井健（即係佢眾多《赤色系列》電視劇中嘅老豆）。結婚後山口百惠真係做到完全隱退，從此唔再公開露面。但係大家依然對佢嘅生活好有興趣，幾十年來不停有狗仔隊追踪偷拍佢一家。日本嘅八卦雜誌，只要有山口百惠嘅新聞，都會起紙。之後佢生咗兩個仔，大仔三浦祐太朗同二仔三浦貴大。而家兩個仔都已經成人，大仔以ユウ為藝名喺樂隊Peaky SALT入邊擔任結他手同主唱嘅職位，二仔係演員。山口百惠同三浦友和，亦經常被選為日本名人模範夫婦。
山口立花子

山口立花子，係日本嘅一個配音員，出名嘅配音作品有血色花園。

配音作品一覽
呢個表唔完整，歡迎加料。
山口真司

山口真司（1996年4月26號—）係日本足球員，司職後衞，效力神戶勝利船。
富怡花園

富怡花園係一個喺香港柴灣小西灣道嘅私人機構參建居屋，土地由小西灣填海得嚟，屋苑總共有5棟樓，一個九層嘅停車場，頂層係球場。隔籬嘅屋苑有富景花園、富欣花園同埋藍灣半島。呢個屋苑嘅管理公司係其士富居物業管理有限公司。
富所悠

富所悠（1990年4月21號—）係日本足球員，司職中場，效力FC琉球。
富拉爾基區

「富拉爾基」係達斡爾話「呼蘭額日格」嘅轉音，意思係「紅色嘅江岸」，所以有時會叫做紅岸區。
清初呢度就有村，清末中東鐵路經呢度設富拉爾基站，慢慢噉發展成鎮。
1946年龍江縣府搬來呢度做咗縣城，設富拉爾基區。
之後改名爲第一區，歸齊齊哈爾市，龍江縣府就搬出到朱家坎鎮（後來嘅龍江鎮）。
公社運動期間，呢度分成紅岸、紅寶石兩間公社，然後又再合爲富拉爾基一間公社，之後復區。
富成慎司

富成慎司（1987年2月22號—）係日本足球員，司職後衞，效力鹿兒島聯。
富拉文

富拉文（粵拼：fu3 laai1 man4，英文：Fula），係非洲話，用嘅人主要係喺塞內甘比亞（Senegambia）、畿內亞至喀麥隆、蘇丹一帶嘅富拉人，佢屬於尼日-剛果語系嘅大西洋-剛果語族分支。
哈里發

哈里發（阿拉伯文：خليفة‎ ḫalīfah/khalīfah）係舊時哈里發國（阿拉伯帝國）嘅阿頭，亦係伊斯蘭教嘅阿頭。阿拉伯帝國滅亡後，哈里發呢個職位先後落入埃及馬穆陸克王朝同土耳其鄂圖曼帝國阿頭手上面。去到1924年，土耳其變做共和國，哈里發呢個職位畀總統凱末爾廢咗。
哈里斯縣

哈里斯縣（英文：Harris County）係美國德薩斯州一個縣，係全國人口第三多嘅縣，人口有459萬，縣城係侯斯頓。
哈里斯堡

哈里斯堡（Harrisburg）係美國賓夕凡尼亞州首府，大約住咗5萬人。
哈里發國

哈里發國係由伊斯蘭教嘅阿頭哈里發做最高領袖嘅伊斯蘭國政權嘅稱號，歷經幾個王朝，最後落入鄂圖曼帝國，自1923年鄂圖曼正式亡國後，就再無獲公認嘅哈里發國。
2010年代存在過嘅伊拉克和黎凡特伊斯蘭國，曾經自封哈里發國，不過所有伊斯蘭國都唔承認。
哈里霍普金斯

哈里·霍普金斯（英文：Harry Hopkins，1890年8月17號—1946年1月29號），美國埃奧華州人。係美國20世紀嘅民主黨政治人、改革家，做羅斯福政府嘅商務部長。
弧線

圖中嘅  係一條弧線。
一條弧線係指一個圓形條邊喺某兩點之間嘅一橛。
弱勢社群

弱勢社群，又叫少數群體，係社會入面佔少數而又弱勢嘅人口，差異可以嚟自種族、語言、宗教、性別、傷殘、財富、職業、性取向等等，唔畀主流接受。
弩爾哈齊

弩爾哈齊（粵拼：nou5 ji5 haa1 cai4，1559年2月11號—1626年9月30號），一作努爾哈赤（粵拼：nou5 ji5 haa1 cik3），係滿洲後金政權嘅奠基人。佢原姓不明，後改姓愛新覺羅，號淑勒貝勒，生於建州左衛蘇克素護部赫圖阿拉城（後改稱興京，今中國遼寧省新賓縣）。阿爸係塔克世（明代譯作塔矢）－建州左衛指揮，阿媽係喜塔拉氏。
1616年，弩爾哈齊正式建國，國號「大金」，年號天命。
1618年，弩爾哈齊發布七大恨嘅征討大明檄文，自此開始明清戰爭。
1619年4月，後金喺薩爾滸之戰打贏明軍。之後後金攻佔咗明朝遼東好多地方。
明天啟六年（1626年），後金進攻寧遠失利。同年弩爾哈齊過身，之後由佢個仔皇太極繼位。
死後廟號太祖，謚號叫做承天廣運聖德神功肇紀立極仁孝武皇帝，經歷康雍乾三朝，累加謚號叫做承天廣運聖德神功肇紀立極仁孝睿武端毅欽安弘文定業高皇帝。
弱起

呢段音樂開頭有一段短嘅聲（紅色嗰段），嗰段就係首音樂嘅弱起。
喺音樂上，弱起（anacrusis）係指一段音樂開頭有一段短嘅切入。
弱智

智能障礙（粵拼：ji3 nang4 jeung3 ngoi6，Intellectual disability, general learning disability, mental retardation），又叫做弱智、智障或者智力障礙（低能、低B、白痴呢啲係侮辱性嘅用語），特徵係喺日常生活中需要思考嘅活動中會比較慢同困難。

先天因素
遺傳因子結合出現問題。
新陳代謝系統出現問題。
早產、難產都有可能令到BB弱智
染色體異常

後天因素
懷孕期間媽媽喺懷孕期間患病，例如德國麻疹、糖尿病、食錯藥、營養不良、酗酒、腦損傷等。

低B
呢個詞嘅來源不明，可能嘅包括以下：
幼稚園「低B」班。
由英文「no brain」變成「low brain」，繼而有「低B」呢個簡稱。
由英文「low budget」半翻譯同簡略成「低B」。
粵話「低能」同官話「傻屄」合體，後半部取英文字記音而成。
指智力低如BB（嬰兒）。
弩

弩係種武器，用嚟射箭，由於用機械部件來挽弓放箭，因此射程同精確度都高過弓。
弩炮

弩炮（Ballista）係種古希臘時代開始出現嘅投射武器，用絞繩嘅扭力去發射，多數發射石頭。
弱排列

弱排列係表示 n 樣嘢排次序，有幾多種排法，但係同全排列有唔同。
全排列，係要每樣嘢嘅次序都唔同；
而弱排列，係可以有啲嘢嘅次序相同，所以會比全排列嘅排法多(當n>1)。
弧邊招潮蟹

弧邊招潮蟹（Uca arcuata）一種鍾意住響沙坪，泥灘或紅樹林嘅蟹。

特色
蟹公有大鉗
身體成深啡色，蟹公有橙色大鉗，掌部外面有好多粗糙顆粒。大鉗嘅兩指各有一隻大嘅齒狀突起。會整好似煙囪咁嘅蟹窿。
延俊錫

延俊錫，係大韓民國嘅一個男藝人同埋演員。
廬江

廬江（粵拼：lou4 gong1）係中國安徽合肥一個縣，總面積2348平方公里，人口120萬。
延久

延久係日本後三條天皇嘅年號，相當於公元1069年到1074年，前後總共6年。
延世大學

延世大學（연세대학교）係南韓首爾一間基督教私立大學，1957年由延禧大學同世博蘭斯醫科大學合併而成，屬南韓五大大學其中一間。
廬山

呢版文章講嘅係中國名山，想搵同名嘅縣級市，請去【廬山市】；想搵舊名叫廬山嘅市轄區，請去【濂溪區】。
廬山國家公園 聯合國教科文組織認定嘅世界遺產霧繞廬山登錄原文名英文Lushan National Park法文Parc national de Lushan基礎信息國 中華人民共和國位江西省九江市座標29°25′59″N 115°52′00″E﻿ / ﻿29.43306°N 115.86667°E﻿ / 29.43306; 115.86667類自然遺產標準ii、iii、iv、vi籌778登錄史登錄年份1996年 （第20屆）
廬山（粵拼：lou4 saan1；贛語白話字：Lu san）係中國一山，喺中華人民共和國江西省九江市南邊，自古以來就好出名。廬山而今劃作廬山國家公園，並且喺聯合國教科文組織登記，做咗世界文化遺產。正式嘅名叫廬山國家級風景名勝區。

概況
廬山喺長江同鄱陽湖之間，東北-西南走向，最高峯係海拔1474米嘅漢陽峯。山區面積282㎢，劃做風景園區嘅面積有302㎢。廬山東邊有鄱陽湖，南邊可以望到滕王閣，北邊望得到揚子江。
廬山同莫干山、北戴河、鷄公山並列爲中國四大避暑名勝地。

文
廬山長年大霧鎖峯，宋朝文人蘇軾嘅《題西林壁》寫到：
橫看成嶺側成峯，遠近高低卻不同，不識廬山真面目，祇緣身在此山中。
「不識廬山真面目」爾句，令到廬山街知巷聞。
實際上比爾首詩早成千年嘅時候，廬山就已經出名。東晉九江出身嘅田園詩人陶淵明寫嘅20首《飲酒》，第5首就有名句講廬山：
採菊東籬下，悠然見南山。
之後廬山重畀李白、白居易等好多詩人墨客做素材入文。

史
廬山唔單衹喺文學上出名，宗教上亦都一樣，自古以來係佛教聖山。東漢嗰陣安世高喺度住過，到東晉就有慧遠大師住持東林寺。太元九年（384年）慧遠來咗廬山，之後成世人再都無出山。象徵儒、釋、道三教合流嘅故仔「虎溪三笑」就發生喺呢道。慧遠種咗好多白蓮，於是佢所結嘅念佛社就叫「白蓮社」，慧遠作為淨土宗嘅初祖，對佛教影響好大，因為噉淨土宗又叫「蓮宗」，重影響埋日後嘅白蓮教。
廬山同時亦係政治名山，喺近現代史影響好大。先有1895年開始西洋國家喺呢度大興土木，整成西式避暑地；之後因為廬山離南京近，都喺長江附近，一晚船就到，而南京作為火爐熱到鬼噉，於是民國政府夏天就會搬來呢處辦公，廬山成為中國「夏都」。到共和國時期就做咗毛澤東一眾中共高官權要嘅避暑山莊。1959年、1961年、1970年呢度開過三次大會，即係廬山會議，一啲重要嘅政治事件，比如八屆八中全會嘅毛彭之爭，搞到曾經打過韓戰嘅彭德懷喺呢度冧咗。
一九八二年國務院將佢列入國家重點風景名勝區。一九九六年，聯合國教科文組織將佢登記做世界文化遺產。
廬陽區

廬陽區係中國安徽合肥一個市轄區，總面積139平方公里，人口61萬。
廬山市

廬山市（粵拼：lou4 saan1 si5）係中國江西九江嘅縣級市。

史
呢度係陶淵明嘅鄉下。
五代楊吳大和年間，廬山南設星子鎮。因為境內有嚿石似粒星浮喺水度（落星墩），所以叫「星子」（sing1 zi2）。呢度曾經係個州府級嘅重地。
宋太平興國三年（978年）星子鎮升為星子縣。源於當年司農寺丞孔宜做星子鎮嘅稅官，上奏話「星子當江湖之會，商賈所集，請建爲軍」，於是皇帝就升佢做縣，孔宜做首任縣事。
2016年4月29號，根據上個月國務院嘅批覆，星子縣升做縣級市，並且改名做廬山市，將九江廬山區（廬山區同時改名做濂溪區）嘅牯嶺鎮、海會鎮劃入廬山市。

氣候
年均溫18℃，年均降水量1437.1mm。

政區
星子轄9個鎮、1個鄉、4個單位。
鎮：南康鎮、白鹿鎮、溫泉鎮、星子鎮、華林鎮、蛟塘鎮、橫塘鎮、牯嶺鎮、海會鎮
鄉：蓼南鄉
單位：東牯山林場、農科所、水稻良種場、沙湖山管理處
廬江書院

廬江書院（粵拼：lou4 gong1 syu1 jyun2），又叫何家祠（ho4 gaa1 ci4），係中國廣東省廣州市嘅一間古建築，喺越秀區西湖路流水井29號，係廣州保存得比較完整嘅合族祠書院建築，1993年俾廣州市人民政府公佈為文物。

修建史
呢間嘢由廣肇兩府何氏嘅60幾個家族喺大清嘉慶十三年（1808年）夾手出錢起，直到嘉慶十八年（1813年）起好。喺道光同光緒年間兩次重修。

形制
書院門口向東。按書院嘅中軸線睇，由南到北嘅順序有倒座、照壁、正祠。正祠內嘅東西廊邊分別畫咗從南宋到大清嘅廣東何氏宗族世系同起過，重新裝修過廬江書院嘅12方碑刻。兩邊有東西書舍，書舍門嘅石額分別寫咗各個縣同鄉名42間。東南邊有何家祠道門樓，東北邊有魁星樓。
延吉

延吉係中國吉林延邊首府，面積1,332平方公里，人口40萬。
大葉大學

大葉大學（英文：Dayeh University，DYU），簡稱大葉，係一所位於台灣彰化縣大村鄉嘅私立大學，校區位喺八卦台地山麓。大葉大學嘅前身係1990年創立嘅大葉工學院，到1997年先更名為大葉大學。自2023年11月起，方文昌接任大葉大學校長。
大葉山楝

大葉山楝（粵拼：daai6 jip6 saan1 lin6；學名：Aphanamixis grandifolia）係楝科山楝屬嘅常綠喬木，喺中國嘅海南、廣東、廣西、雲南、貴州。甚至係越南、馬來西亞同印尼嗰度都可以搵到佢。

用途
呢種樹木既可以用嚟做行道樹同觀景樹，又可以用嚟整木材。另外，佢嘅核可以整番堿同機油。
大葉榕

大葉榕（粵拼：daai6 jip6 jung4；學名：Ficus virens）係桑科榕屬嘅常綠或落葉大喬木，原產地喺亞洲嘅南邊地區同大洋洲嗰度，而家喺中國廣東、香港、澳門、臺灣、福建、廣西、雲南同亞洲南邊、大洋洲地區成日見到。佢重係一個鄉土樹種兼行道樹，甚至可以抗到大氣污染都得。

形態
呢樖嘢一般25～30米高，樹幹比較粗，樹徑4～9dm，樹冠比較大，好似把遮噉。樹皮灰兼表面平滑。根系都好犀利，有板根。

適應環境
呢樖樹鍾意喺有陽光嘅地方嗰度生，而且比較粗生，加上生長速度比較快兼壽命比較長。
大蒜蛋黃醬

大蒜蛋黃醬（Aioli）係西北地中海地區常見一種醬，主要用蒜頭同橄欖油整，有啲做法會落埋蛋黃同檸檬汁。
大葉杜英

大葉杜英（粵拼：daai6 jip6 dou6 jing1；學名：Elaeocarpus balansae）係杜英科杜英屬嘅常綠喬木，原產地喺中國嘅華南、西南地區、越南同印度。佢可以用嚟做園林嘅風景樹同行道樹。另外，大葉杜英係一樖優良嘅木本花卉。
大葉青

大葉青，又叫廣東大葉青，係黃茶一種，亦係廣東特產，主要產地有韶關、肇慶同湛江。
尼龍

尼龍（Nylon）係種人造聚合物，1935年喺美國發明，主要用嚟整尼龍絲襪同布料。
尾上勇也

尾上勇也（1985年4月8號—）係日本足球員，司職中場，效力過愛媛FC，德島漩渦，讚岐卡馬達馬尼，三菱水島，及MIO Biwako Shiga。
尾宿

尾宿，來自敦煌莫高窟古卷星圖。
尾宿（Tail）係廿八宿之一，東方青龍七宿第六宿。
尾宿有星官5個，分別係尾、天江、傳說、魚同埋龜。
尾上惠生

尾上惠生（1976年7月15號—）係日本足球員，司職前鋒，效力過水戶蜀葵。
尾亦弘友希

尾亦弘友希（1983年9月1號—）係日本足球員，司職後衞，效力過FC東京，大宮松鼠，湘南比馬，大阪櫻花，及福岡黃蜂。
尾小平志津香

尾小平志津香 ，係日本嘅一個女藝人同埋配音員。
成川

成川（韓文：성천군／成川郡 Sŏngchŏn gun */?）係朝鮮民主主義人民共和國平安南道嘅一個郡。
成廉

成廉，東漢末年呂布嘅親近驍將，喺《後漢書》話佢係「健將」，佢哋同魏越等人跟呂布討伐張燕嗰陣，幾十個騎兵一日突擊張燕嘅陣營三四次，破咗張燕嘅軍隊。喺下邳之戰嗰陣，呂布打野戰畀曹操擊退，成廉畀佢拉咗，以後史書就冇話成廉嘅事蹟。
喺小說《三國演義》中，係呂布嘅「八健將」之一，位列第五，畀張遼統領。雖然佢喺濮陽之戰嗰陣大敗曹操，但係成廉畀樂進一箭射死。
成思危

成思危（粵拼：sing4 si1 ngai4；簡化字：成思危；1935年6月—2015年7月12號）係中國經濟學家，創業板之父，湖南省湘潭市湘鄉市人。佢主要研究化工系統、軟科學同管理科學。由於佢喺中國新興嘅風險投資業搞咗一系列奠基性貢獻，業內人士叫佢做「中國風險投資之父」。
2015年7月12號，成思危因病喺北京一間醫院死咗，終年80歲。
成文法

成文法係種法律，由立法機關跟程序制訂出嚟，條文白紙黑字寫清楚。成文法嘅例子包括憲法。
成山裕治

成山裕治（1971年5月20號—）係日本足球員，司職後衞，效力過京都不死鳥。
成年年紀

成年年紀啫係喺法律範圍入面搞清楚大人同未成年人之間嘅嘢。如果按照時間順序嚟排嘅話，未成年人係冇法律條文，噉就係未成年人，而且係承擔咗佢哋嘅人、行動同決策嘅控制，可以達到停嗮阿爸阿媽或監護人睇實細路而受到法律控制嘅責任。依家有好多國家將成年年紀都定喺18歲。而「成年年紀」嘅「成人」講嘅係夠嗮或超過呢個歲數，同未成年人嘅解釋唔一樣。但係有啲國家嘅部分法律入面，可能唔會用「成年年紀」嚟話點分開大人同未成年人嘅嘢。呢度嘅成年年紀係個固定嘅觀念，但呢個觀念未必話明一個人嘅成熟心理。雖然話到咗大人嗰陣就有邊隻權利或義務，但呢啲權利或義務都有法律嘅限制。好似參加選舉或揀咩高等職位，都係有限制咗年紀嘅。

分清楚
唔可以同性交年紀、結婚年紀、停學年紀、買酒年紀、彩票年紀、駕駛年紀同丼飛年紀搞亂，因為呢啲嘢冚嘭唥都唔多關成年年紀事，甚至係唔啦更嘅。

講深啲
成年年紀好容易同「合法年紀」搞亂。雖然話呢兩個係分開咗大人同未成年人之間嘅嘢，但講深啲，「成年年紀」有絕對嘅含義。喺法律嘅術語入面話到，「合法」就係「證明」咁解，而且佢重可以扯埋個法定強制性執行嘅權利同特權。但「合法年紀」話嘅係如果邊個人到咗指定年紀，喺有合法證明嗰陣可以喺政府度攞合法嘅權利嚟做嘢喇。而「成年年紀」話嘅係一個人係點合法從未成年變成大人咁解。
成年年紀凈係單丁控制一個人係咪有自由、行動同決定嘅權利。包括家長或監護人，養緊細路或青少年嘅人都有權話停嗮同控制佢有關嘅法律責任。
差唔多冚嘭唥嘅司法權都係自動咁畀已經結咗婚嘅人變成大人嘅，但喺大體嚟話，響現役武裝部隊服緊役嘅細路都可以話係大人嘅。

唔同國家嘅成年年紀標準定法
呢度嘅表係話唔同國家嘅成年年紀標準（規定嘅係啱啱好變咗大人嗰陣）：
因為喺唔同國家入面，成年年紀都有唔同。

16
玻利維亞（丼飛要夠嗮18歲）
 古巴
 厄立特里亞
 幾內亞比紹共和國（丼飛要夠嗮18歲）
 哈薩克
 蘇格蘭（雖然話喺1991年發佈嘅蘇格蘭法案入面話到，16周歲係變咗大人。但喺蘇格蘭法律入面，過咗16周歲但未到18周歲嘅人去公司簽咗合同打工，會畀人話成係唔合法嘅。佢當地搞咗咁嘅法案係話名大人有冇簽過咁嘅打工合同）
 烏茲別克

18
阿爾巴尼亞
 阿富汗
 美屬薩摩亞
 安道爾
 奧地利
 阿根廷
 安哥拉
 澳洲
 巴哈馬
 孟加拉
 巴巴多斯
 白俄羅斯
 比利時
 不丹
 波斯尼亞 （如果16歲結咗婚就話成係大人）
英國王室屬地（英文：Crown dependencies）
 萌島
 澤西島
 根息島
 加拿大
 亞伯達
 緬尼吐巴
 安大略省
 愛德華王子島
 魁北克省
 沙士加芝灣
 巴西（如果係16歲嘅人結咗婚，可以通過批准變成公務員，由畢業大學生或係經濟入面嚟維持獨立）
 汶萊
 保加利亞
 布隆迪
 柬埔寨
 喀麥隆
 智利
 中國大陸
 哥斯達黎加
 哥倫比亞
 科特迪瓦
 克羅地亞（如果一個人到咗16周歲而且結咗婚之後有屋嘅——必須要事先通過細路嘅阿爸阿媽去聽證明，重等社會關懷中心批準咗先至可以改成大人。)
 塞浦路斯
 捷克（如果係16周歲嗰陣結咗婚嘅話，就係話成大人喇）
 丹麥（包括法羅群島同格陵蘭）
 吉布提
 多米尼克
 多明尼加
 厄瓜多爾
 薩爾瓦多
 斐濟
 芬蘭
 法國
 加蓬
 德國
 格魯吉亞
 加納
 希臘
 危地馬拉
 畿內亞
 圭亞那
 海地
 香港
 澳門
 匈牙利
 冰島
 印度
 印尼
 伊朗
 愛爾蘭共和國（包括結婚年紀）
 以色列
 

 意大利
 牙買加
 日本
 肯雅
 老撾
 拉脫維亞
 黎巴嫩
 列支敦士登
 立陶宛
 北馬其頓共和國
 馬拉維
 馬來西亞
 馬耳他
 毛里塔尼亞
 毛里裘斯
 墨西哥
 摩爾多瓦
 摩納哥
 蒙古國
 黑山
 尼泊爾
 荷蘭
 挪威
 阿曼
 巴基斯坦
 巴勒斯坦國
 巴拿馬
 巴拉圭
 秘魯
 菲律賓
 波蘭（女仔嘅結婚年紀可以提早到16歲，但任何人接受丼飛嘅話一定要夠嗮18周歲先至得）
 葡萄牙（細路嘅結婚係冇限制年紀嘅）
 卡塔爾
 羅馬尼亞（根據羅馬尼亞最細法定年紀嘅法律而定）
 俄羅斯（如果細路喺結咗婚或者係有簽過勞動合同或做緊經營活動嘅，就會話成係成人）
 盧旺達
 聖傑氏尼維斯
 沙地阿拉伯
 塞爾維亞
 塞舌爾
 斯洛伐克（如果人到咗16周歲而且結咗婚之後有屋嘅，一定要事先喺細路嘅阿爸阿媽約定咗嗰陣先至係成年。）
 斯洛文尼亞
 南非
 西班牙
 斯里蘭卡
 蘇丹Template:Disputed-inline
 瑞典
 瑞士
 敘利亞
 中華民國（刑法同民法年紀）
 坦桑尼亞
 千里達多巴哥
 土耳其
 烏克蘭
 英國
 英格蘭
 威爾斯
 北愛爾蘭
 美國, （除咗阿拉巴馬州（成年年紀19歲）、 內布拉斯加州（結婚年紀最低19歲） 波多黎各州（成年年紀21歲） 同密西西比州（結婚年紀最低21歲））
 烏拉圭
 委內瑞拉
 越南
 也門
 津巴布韋

20
紐西蘭（雖然紐西蘭嘅法律話20歲係大人，但同其他國家大多數成年年紀嚟講，佢哋喺有好多權利話係大人嘅。例如響未同阿爸阿媽同意嗰陣就結咗婚，簽咗有約束力嘅勞動合同，丼飛同選舉嘅都係定咗喺18歲）。
 泰國
 突尼斯

天主教教堂
喺天主教嘅教堂入面，最低嘅成年年紀係18歲。
成岡翔

成岡翔（1984年5月31號—）係日本足球員，司職中場，效力新潟天鵝。
張寶勝

張寶勝（1960年—2018年8月3號）係中國大陸喧囂一時嘅特異功能者同氣功大師，被視為中國特異功能嘅代表人物。香港唔少賭片嘅角色都取材自佢。

生平
1960年，張寶勝喺南京出世，原名沈繼寶。父母因家境困難，未滿月就將張寶勝交由長春嚟南京醫病嘅楊女士收養。楊女士返到長春冇幾耐之後又將張寶勝送畀其中一位姐姐撫養，跟隨夫姓姓張。
1970年代，張寶勝初中畢業後喺遼寧本溪一座鉛礦場到打工。
1980年代初，隨着中國大陸「人體特異功能」同「氣功熱」興起，張寶勝開始活躍，宣稱自己有「非眼視覺」功能，可以「藥片穿瓶」、「透視信封內文字」、「空手彎鋼勺」、「耳朵識字」等名目眾多嘅「特異功能」。1982年，張寶勝被氣功特異功能組織調去北京。同年5月，為中共元老葉劍英同王震表演特異功能，據稱表演好成功。佢嘅特異功能被認為可以用喺軍事，因而喺1983年6月2號，經中國國防科工委批准，張寶勝被正式調入507所。贏得「神人」 、「中國聖人」、「國寶級氣功師」等美譽，據稱享受中央領導級待遇。此後，張寶勝四處為政要名流發功醫病、做氣功報告，足跡遍及中國大陸同香港。
1988年5月，以于光遠同中國科學院院士何祚庥為首嘅反對特異功能人士同支持張寶勝嘅人士共同測試咗張寶勝嘅「藥片穿瓶」能力；結果實驗唔成功，事後何祚庥認為張寶勝作弊。同年7月，中國原子能科學研究院嘅研究人員對張寶勝嘅特異功能進行咗實驗觀測研究，認為張寶勝嘅特異功能係真嘅。1991年，《超人張寶勝》一書大量公開發行。同年，電視劇《超人張寶勝》喺好多電視台播出，一時影響甚廣，甚至被邀請為中央電視台春節聯歡晚會嘉賓。
雖然張寶勝多次表演特異功能失敗，但直到1995年，何祚庥測試張寶勝一事以《「超人」張寶勝走麥城》為題喺《中國青年》雜誌上披露後。張寶勝至逐漸銷聲匿跡。後傳佢因詐騙一度被捕。90年代香港曾經拍下唔少有關賭博嘅電影，例如周星馳《賭聖》系列中嘅「大軍」以及廣東特異功能隊，周潤發主演電影《賭神2》入面嘅張寶成，靈感據說都係嚟自張寶勝。
2018年8月3號，張寶勝因心臟病喺北京去世。
張寶欣

張寶欣（粵拼：zoeng1 bou2 jan1，英文：Boanne Cheung，1993年12月19號—），係2017年度香港小姐競選嘅五強佳麗，攞到「最受歡迎香港小姐」同埋「最佳首飾演繹佳麗」獎項。

個人背景
張寶欣喺有錢屋企出世，佢阿爸搞底衫生意，喺香港跑馬地禮頓山有多個物業。
佢讀過北角官立小學（中文：北角官立小學）同佛教黃鳳翎中學，中三去英國西德科特學校（中文：西德科特學校）（Sidcot School）讀到中五，中五畢業參加過學校團到非洲坦桑尼亞做義工。然後轉到英國高考排名頭四十位嘅貝勒比斯學院（中文：貝勒比斯學院）（Bellerbys College）讀到中七。佢喺2013年到2016年嗰陣讀倫敦大學卡斯商學院，主修商業管理，大學畢業後曾從事市場企劃及銷售業務工作。其後喺英國華威大學（中文：華威大學）讀國際科技管理碩士課程並以優異成績畢業。
張寶欣同佢家姐張寶兒都係喺倫敦大學畢業，2016年，張寶欣提名佢家姐參選嗰年嘅香港小姐競選，贏到友誼小姐獎項，重做埋無綫藝員。

參選香港小姐
2017年6月，張寶欣得到佢家姐張寶兒提名參選2017年度香港小姐競選，並且喺6月20號接受第一次面試，並且直言報名係要挑戰自己，之後順利入圍。

參選之後
2017年9月，張寶欣正式入讀2017無綫電視藝員訓練班（第29期藝員訓練班），並喺2018年3月完成訓練。2018年9月開始，佢修讀英國華威大學（中文：華威大學）國際科技管理碩士課程並以優異成績畢業，但仍間中以「自由身」嘉賓身份出席電視台嘅節目宣傳活動。
2020年，張寶欣創辦自己嘅健康美容品牌。
張小光

張小光（粵拼：zoeng1 siu2 gwong1；簡化字：张小光；1970年9月8號—2016年9月21號）係中國大陸嘅男相聲演員，亦係二人轉演員同趙本山第十位徒弟，遼寧遼陽遼陽縣人。拍過《馬大帥三部曲》、《櫻桃》、《櫻桃紅》、《鄉村名流》等劇集。
2016年9月21號中午，張小光自己揸緊部摩托車，準備從阜新嘅彰武站上瀋通高速時發生車禍，撞到高速公路圍欄翻車死咗，終年46歲。
張家龍

張家龍係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會體育、演藝、文化及出版界（演藝小組）委員。之後，佢有份提名林鄭月娥參與2017年香港行政長官選舉。
張寶兒

張寶兒（粵拼：zoeng1 bou2 ji4，英文：Bowie Cheung，1991年10月10號—）係香港女藝人，曾經參選2016年度《香港小姐競選》並攞到「友誼小姐」獎項。而家係香港無綫電視旗下經理人合約女藝員。

早年經歷
張寶兒喺香港出世，鄉下福建晉江。佢中學讀聖保羅男女中學，之後喺英國倫敦大學學院讀書，主修人文地理，而佢係一個基督徒。佢喺參選港姐之前，係一個產品經理。

參選香港小姐
2016年，張寶兒參加咗香港無綫電視嘅《香港小姐競選》，入到最後十強，而佢喺2016年9月7號嘅「友誼小姐」互選入面得最多票數，而成為「友誼小姐」。

藝員生涯
張寶兒跟住簽約加入咗無綫電視，讀2016年無綫電視演藝進修班，畢業後主要喺節目主持嘅方面發展。2017年4月，佢加入細路節目《猩猩補習班》做其中一位新主持，同埋《甜心教室》做主持學整麵包；同年5月又喺資訊節目《學是學非》第五輯做其中一位新「是非精」主持，開始畀觀眾留意。

家庭
張寶兒家境富裕，成家住緊跑馬地禮頓山，屋企人響禮頓山至少有七個單位。
張寶兒有個細妹叫做張寶欣，並且喺2017年提名張寶欣參選《2017年度香港小姐競選》，最後張寶欣雖然只係入到最後五強，但攞到「最受歡迎香港小姐」獎項，由張寶兒用上屆「友誼小姐」嘅身份頒獎。

感情生活
張寶兒頭一個男友Jonathan響佢讀高中嗰陣識，拍咗八年拖，到佢入娛樂圈後因為想專注事業而和平分手。
2017年，張寶兒拍節目《打工捱世界II》期間同過藝員袁偉豪合作，幾個月後傳出佢哋兩個拍拖，到8月中佢哋正式承認拍緊拖。2020年宣佈上年求婚成功。
張小宇

張小宇，香港親中派政治人，香港再出發大聯盟發起人之一。
張宿

張宿，來自敦煌莫高窟古卷星圖。
張宿（Extended net）係廿八宿之一，南方朱雀七宿第五宿。
張宿有星官2個，分別係張同埋天廟。
張家輝

張家輝（Nick Cheung Ka Fai，1964年12月2號—）係香港男藝人。佢以前係警隊軍裝警察。由李修賢電影公司做幕後開始，轉行入香港演藝圈。

屋企
張家輝鄉下係廣東番禺，張家輝已婚，太太係關詠荷，2003年12月8號嚮澳洲結婚，2006年1月24號生咗個女 Brittany。
張小倫

張小倫（英文：Cheung Siu Lun，1985年7月18號—）係香港劍擊運動員，參與花劍個人同團體賽。
寶安體育場

寶安體育場，又叫寶安運動場，係中國深圳寶安區一個運動場，2011年起好，畀2011年夏季世界大學生運動會女子足球比賽用，可以容納四萬觀眾。
寶家衛國

《寶家衛國》（英文：Honour and Passion）係新加坡新傳媒私人有限公司製作嘅華語電視連續劇。
寶寧

寶寧（英文：John Bowring，1792年10月17號—1872年11月23號）係香港第4任總督，做過英國下議院議員。

用佢個名嘅地方
寶靈街：喺九龍油麻地。
寶靈城：土名鵝頸，喺香港島灣仔。
寶靈頓道（Bowrington Road）：喺寶靈城
鵝頸街市（Bowrington Road Market）：喺寶靈頓道
寶靈渠（Bowrington Canal）：喺寶靈城
寶寶大過天

《寶寶大過天》（英文：Plan “B”，前名：《BB大晒》）係香港電視廣播有限公司拍攝製作嘅時裝電視劇，由馬國明同岑麗香領銜主演，並由商天娥、龔慈恩、吳岱融、李國麟、張頴康、陳自瑤、吳業坤、車婉婉同黃文意聯合演出，編審黃秉怡，監製廖晉碩。

故事大綱
全職媽媽康雅悠（岑麗香飾）同老公游在山（馬國明飾）有一個兩歲嘅囡囡游日童，同雅悠父母康樂（李國麟飾）同方楚翹（龔慈恩飾）一齊住，好大壓力。在山密謀脱離楚翹操控，但父母游大浪（吳岱融飾）同金美歡（商天娥飾）不停製造麻煩，令在山成日蝕底。雅悠、在山因為親職分工嘅問題而有磨擦。雅悠堅持出去打工，在山由抗拒育兒，到慢慢學習平分養家同持家嘅責任，甚至接受女主外、男主內，擔當湊仔公，而雅悠亦漸漸領略到親職同自我之間嘅平衡。同時，「四大長老」之間嘅新仇舊恨此起彼落。在山細佬游在風（吳業坤飾）同老婆張碧姿（黃文意飾），仲有雅悠表姐葉帆（陳自瑤飾）同老公關志淙（張穎康飾），種種育兒生活上嘅矛盾同難關，都突顯囝囡係父母終身學習同成長嘅契機。

軼事
呢套劇係馬國明同岑麗香繼《衝上雲霄II》、《On Call 36小時II》、《為食神探》後第四度合作。
呢套劇係吳岱融同龔慈恩繼《飛虎之潛行極戰》、《牛下女高音》同《大醬園》後第四度合作。
呢套劇係吳岱融同李國麟繼《我瞞結婚了》同《大醬園》後第三度合作。

呢套劇係吳岱融、龔慈恩、李國麟、吳業坤同車婉婉繼《大醬園》後再度合作。
呢套劇「葉帆」一角原定由譚凱琪飾演，後因譚凱琪辭演，改由陳自瑤頂上。

記事
2020年2月18號：呢套劇喺將軍澳工業邨駿才街77號電視廣播城一廠Common Room舉行試造型會。
2020年3月6號：開工拍攝。
2020年3月9號：開鏡拜神。
寶安站

寶安站係深圳地鐵11號綫一個站，喺寶源南路同羅田路路口。個站2016年6月28號啟用。
我要瞓鬥

《我要瞓鬥》（英文：I Want To $leep）係香港電視廣播有限公司嘅真人騷節目，由陸浩明、曾比特、陳葦璇、糖妹做主持，鄭子誠旁白。節目有28位參賽者，兩人一組（包括7組藝人同7組素人），要連續60個鐘頭留喺錄影廠唔夠瞓玩遊戲過關，最後贏嗰組攞十萬蚊獎金獎品。節目喺2023年9月25號到10月13號逢禮拜一到五22:30到23:00喺J2播。
我變了我沒變

《我變了我沒變》係由小柯填詞同作曲，楊宗緯演唱。呢隻歌喺2015年5月13號由樂之雲文化以單曲形式發行。隻歌亦係微電影《京東12年》嘅主題曲。
我要的幸福

《我要的幸福》係星加坡歌手孫燕姿嘅第二張國語專輯，喺2000年12月9號發行。推出後10日喺臺灣就賣超過20萬張。
我身騎白馬

《我身騎白馬》係臺灣前衛音樂作曲家蘇通達同歌仔戲名伶郭春美所屬春美歌仔戲團合作嘅電音歌仔戲作品，專輯喺2007年1月23號出版。收錄同名歌曲等幾首曲調嘅呢隻專輯，將台灣歌仔戲地方戲曲唱腔融合咗輕柔輕快嘅沙發音樂、爵士、古典、電音、同拉丁樂風。
2008年3月7號，超級星光大道參賽人徐佳瑩喺比賽期間用咗《我身騎白馬》專輯同名單曲做參賽曲。徐佳瑩以加入國語歌詞同重新編曲方式演繹《我身騎白馬》歌曲；網上為區別，叫嗰隻改編曲做抒情版嘅《我身騎白馬》。因為首歌獲該節目評審好評，令網上轉播率幾高。2009年5月，徐佳瑩出個人專輯，亦改編呢首歌做主打歌，其中，蘇通達重去幫手。
另外，《我身騎白馬》獨特專輯封面亦參選2008年格林美獎相關獎項，經審核後，該專輯封面獲得提名榮譽，該提名亦係封面設計者蕭青陽第2次攞到。

古調副歌
取自歌仔戲七字調古詞嘅《我身騎白馬》主要副歌，實係台灣歌仔戲戲曲《薛平貴與王寶釧》劇情曲調之一，而嗰部分歌詞就係「我身騎白馬走三關，改換素衣回中原，放下西涼無人管，一心只想王寶釧」。
徐熙

徐熙（886年—975年）係五代時期花鳥畫家。
徐玄

徐玄（韓文：서현，英文：Seohyun，1991年6月28號—，原名徐朱玄）係南韓女歌手、演員同主持人，女子組合少女時代成員，喺南韓首爾出世。2007年8月5號以女子組合少女時代出道。徐玄係少女時代嘅忙內（年紀最細嘅成員），擔任第二主唱、副領舞同第二門面。另外，徐玄嘅日文、英文同中文都講得流利。
2017年1月18號，徐玄推出第一張迷你專輯《Don't Say No》，正式個人出道。專輯有七首歌，除咗主打歌《Don't Say No》之外，其餘六首都係由徐玄填詞。
徐潔琛

徐潔琛（Jennifer），香港親中派人士。

經歷
佢喺香港中學文憑考試5科共取得21分，之後入咗廣州嘅南方醫科大學。本科畢業後，佢考上英國倫敦大學學院嘅臨床眼科碩士課程，之後去咗香港大學眼科學系（Ophthalmology）就讀研究型碩士，研究利用視網膜神經纖維層光學紋理分析嘅新技術（Retinal nerve fibre layer Optical Texture Analysis，ROTA）去診斷同監測不同階段嘅青光眼。

政治立場
佢係香港親中派嘅成員，除咗係內地港澳青年學生之家成員之外，亦有參與一啲統戰活動，例如係一國兩制青年論壇活動。
徐滿凌

徐滿凌（1861年—1911年）係黃花崗七十二烈士之一，祖籍廣東花縣。
小笠原亞里沙

小笠原亞里沙 ，係日本嘅一個女藝人同埋配音員。
小笠原佳祐

小笠原佳祐（1996年6月7號—）係日本足球員，打後衞位置，效力熊本羅亞素。
小笠原賢聖

小笠原賢聖（1995年3月26號—）係日本足球員，司職中場，效力YSCC橫濱。
小笠原正樹

小笠原正樹（1982年4月1號—）係日本足球員，司職中場，效力TDK。
小笠原滿男

小笠原滿男（日文：小笠原満男，1979年4月5號—）係日本足球員，司職中場，日本足球代表隊前成員。

日本足球代表隊
小笠原滿男喺2002年到2010年間爲日本隊出場55次，入咗7球。佢代表日本參加過2002年FIFA世界盃br12006年FIFA世界盃。
小笠原早紀

小笠原早紀 ，係日本嘅一個女藝人同埋配音員。
小笠原群島

小笠原群島係個喺日本嘅世界遺產，登錄喺聯合國教科文組織嘅世界遺產名錄。行政上屬於東京都。
群島由大平洋板塊同菲律賓板塊向西俯沖落軟流圈而引發嘅火山活動形成。
小笠原侑生

小笠原侑生（1988年4月16號—）係日本足球員，司職中場，效力過愛媛FC，及長崎成功丸。
小節

小節（bar / measure）係樂譜當中係指一段有特定數量嘅拍子喺入面嘅時間，每吓拍子都有個特定嘅音符時值。喺樂譜上面，小節之間會有打戙嘅線分開佢哋。
扶南

扶南（高棉文：នគរភ្នំ Phnom），全名扶南國，亦叫做夫南、跋南，係位於中南半島嘅一個印度化古國，喺公元1世紀建國，「漢書」將佢記做究不事，遺址喺今日嘅柬埔寨境內。扶南奉印度教為國教，受印度文化影響非常大。
呢篇扶南係關於國嘅楔位文章，重未寫完嘅。麻煩你幫手充實佢。
扯皮條

扯皮條，又叫馬伕，係管妓女生意嘅中間人，幫妓女搵客，從中抽佣。
呢種職業重有唔少其他稱呼，男嘅可以叫龜公，女嘅可以叫媽媽生（嚟自日文），唔指明性別可以叫雞頭。
扯根菜科

扯根菜科（學名：Penthoraceae）係被子植物門虎耳草目嘅一個科。
扯線公仔

扯線公仔係用手扯線控制郁動嘅公仔，通常用幾隻一齊做公仔戲。
扯線公仔亦都可以比喻一個人或者組織係由其他人背後控制。
尖沙咀六四集會

尖沙咀六四集會係香港一年一度悼念六四事件死難者嘅集會，由香港本土派發起，由2013年開始到2015年，每年6月4號挨晚，嚮尖沙咀香港文化中心出面集會。出席呢個集會嘅人，好多都係唔滿意支聯會搞嘅維園六四燭光晚會多年嚟無乜點變過同埋佢「愛國」嘅主張。
2013年嘅集會由本土派網民自發搞，約莫有一千人參加；2014年到2015年嘅集會由香港本土派團體「熱血公民」同 黃毓民嘅「普羅政治學苑」做搞手，約莫有七千人參加。
2016年，時任立法會議員黃毓民、熱血時報創辦人黃洋達同學者陳雲搞五區六四集會，尖沙咀係其中一區，取代咗尖沙咀六四集會。
尖沙嘴反緊急法遊行

尖沙嘴反緊急法遊行，係2019年10月12號由香港民間人士發起嘅一次反逃犯條例修訂公眾遊行，無申請過「不反對通知書」。遊行路線由尖沙嘴鐘樓行到深水埗運動場。呢次遊行估計有1萬人參加。
尖沙嘴火車站

1910年10月1日投入服務嘅尖沙嘴火車站係舊時香港九廣鐵路英段嘅香港總站，喺九龍尖沙嘴最南端嘅海邊。以前嘅人可以喺尖沙咀火車站上火車到巴黎，係歐亞鐵路亞洲嘅總站。火車站主樓係由英國馬來聯邦建築師哈巴克設計。喺1913年開始起，1915年起好。第一班火車喺1916年3月28日開出。直到1975年11月30號由紅磡站取代成為九廣鐵路嘅香港總站。到咗1978年尖沙嘴火車站就拆埋，得番個鐘樓留低，原址就起咗香港文化中心。
火車站係用紅磚同花崗岩砌成，側邊有好多條羅馬石柱同拱門，上邊有尖頂裝飾。客運月台起喺南邊，面對維多利亞港，同梳士巴利道平行；喺羅湖抵達嘅列車由東面駛入車站月台。嗰陣時嘅鐵路路線沿住梳士巴利道同漆咸道行，路軌側邊已經係海岸線所在。
尖沙咀支綫

尖沙咀支綫（英文：Tsim Sha Tsui Extension），又叫尖沙咀延綫，而家係港鐵屯馬綫一部份，本嚟係九廣東鐵嘅延綫，2004年10月24號通車，由紅磡站延去尖東站。西鐵綫嘅九龍南綫2009年8月16號起好通車後，呢條綫就撥咗畀西鐵綫。
尖沙咀東海濱平台花園

尖沙咀東海濱平台花園，又名星光花園，香港一公園，喺九龍尖沙嘴東，西為漆咸道南，北為麼地道，南為梳士巴利道。花園為「尖沙咀東部交通接駁系統」一部分。花園開全日，由旅遊事務署興建，康樂及文化事務署管理。花圉於二〇〇七年八月開張。
英文叫Tsim Sha Tsui East Waterfront Podium Garden。星光花園則叫Garden of Stars。

史
二〇〇四年，興建前面貌。
花園前身為永安廣場公園，英文Wing On Plaza Garden，來自旁邊商業大廈永安廣場。
香港政府打算遷移尖沙咀碼頭（天星碼頭）巴士總站，逐趁着九鐵尖沙咀支線工程，園由地面升到上層，地面則成為巴士總站；同時改建重有中間道兒童遊樂場，一樣由地面升到上層，地面成為公共運輸交匯處，有行人天橋駁住，此外亦有天橋兼觀景台駁去尖沙咀海濱花園。

設施
平台花園設置水池、小型劇場、小食亭同涼亭，唯到二〇一三年起停用
橫跨梳士巴利道之觀景台
花園建築風格用現代主義，置水池、小型劇場、小食亭同涼亭，有兩部𨋢，往返地面。
花園臨近尖東海濱，遊人可維多利亞港岸，遠港東面面，港中煙花匯演，亦多人來觀賞。

星光花園
二〇一五年七月，康樂及文化事務署及新世界發展提出活化梳士巴利花園、香港星光大道及尖沙咀海濱花園計劃。
星光大道上四個銅像，以及部份明星手印，二〇一五年十一月十五號，遷至「星光花園」。花園亦有幅連環繪圖，長六十三米長，叫「星光大電影」，展出十幾部香港電影嘅經典場面同角色。唯原有一百零七個明星手印，初時只有二十個手印能重新放置在經仿製的手印架上。其他手印在二〇一六年第一季先展出。。
尖沙咀海濱花園

尖沙咀海濱花園（英文：Tsim Sha Tsui Promenade）係香港一個海濱公園，響九龍尖沙咀到尖沙咀東海皮，可以睇到維多利亞港對面嘅香港島北岸景色，尖東嗰段俗稱尖東海旁。
尖沙咀海濱花園大致分為東西兩段，以尖沙咀東海濱平台花園嘅行人天橋做交界：西段大部份範圍被改建成香港星光大道，沿途經過香港文化中心、香港藝術館、香港洲際酒店同維港文化匯等建築；東段就緊貼住尖東嗰段嘅梳士巴利道而起。
尖沙咀天星碼頭公共運輸交匯處

尖沙咀天星碼頭公共運輸交匯處（英文：Star Ferry Public Transport Interchange）位於香港油尖旺區梳士巴利道尖沙嘴碼頭對出，1920年開。
尖沙咀東

尖沙咀東，簡稱尖東，係香港尖沙咀東面擴展部份，主要係密度較為低嘅商業區，裏面有酒店、寫字樓、各種餐廳。香港政府亦都響呢度起咗香港歷史博物館、香港科學館呢啲文化設施。
尖沙咀東原本係九龍紅磡灣嘅一部份，1960年代，香港政府將漆咸道南以東嘅海填平來發展。尖沙咀東個範圍一般係，西面去到漆咸道南，北面去到暢運道，東面去到康莊道，南面就同維多利亞港相鄰。所以康莊道東面嘅填地就唔屬於尖沙咀東，而係紅磡嘅範圍。
政府響尖東海邊起咗條尖沙咀海濱長廊，由紅磡國際郵件中心，沿住尖東海皮，一直伸到尖沙咀天星碼頭，係遊人勝地。同海濱長廊拍住嘅係梳士巴利道，係區裏面一條大馬路。
響2004年，九廣鐵路（家下港鐵屯馬綫）喺梳士巴利道地底又去返尖沙咀，重響度起咗個站，叫尖東站，不過個站唔喺尖東。但係呢個站起咗好多行人隧道伸到入尖沙咀東部，重可以去埋彌敦道嘅尖沙咀站（荃灣綫）。
維基同享有多媒體嘅嘢：Tsim Sha Tsui East
尖沙咀消防局

尖沙咀消防局係香港嘅一座消防局，位處九龍尖沙咀廣東道333號，鄰近中港城，前身係九龍海軍船塢裏邊嘅英國皇家海軍船魚雷維修場。
尖沙咀消防局嘅管轄範圍包括尖沙咀西部同南部，但唔包括尖沙咀東，呢個地區由尖東消防局管轄。
大樓內除咗消防局外，亦設有消防處嘅辦事處，包括消防九龍南區總部辦事處、西九龍防火分區辦事處、東九龍防火分區辦事處同新界區防火分區辦事處。

舊尖沙咀消防局
舊尖沙咀消防局喺1920年起好，係一座兩層高嘅紅磚建築，到咗1970年代，尖沙咀發展迅速，舊尖沙咀消防局嘅地唔夠用，所以搬到依家嘅地方。
怪異模式

怪異模式（粵拼：gwaai1 ji6 mou4 sik1）喺電算學入面，係指啲瀏覽器度用嚟去做向下兼容，去畀比較舊嘅網頁去用，模式喺W3C同埋IETF所定義出嘅標準嚟得更加鬆。
呢篇怪異模式係關於互聯網嘅楔位文章，重未寫完嘅。麻煩你幫手充實佢。
怪獸系列電影角色一覽

《怪獸》（英文：Fantastic Beasts）係一系列嘅奇幻電影，由J. K. 羅琳寫嘅《怪獸與牠們的產地》改編，係哈利波特系列電影嘅外傳，計劃總共會有五套戲，目前上畫咗三套。以下係入邊嘅角色一覽，以第一次出現嘅嗰套戲嚟分類。

怪獸與牠們的產地
内文：怪獸與牠們的產地 (電影)呢個表唔完整，歡迎加料。
怪獸與鄧不利多的秘密

《怪獸與鄧不利多的秘密》（英文：Fantastic Beasts: The Secrets of Dumbledore，大陸譯《神奇動物：鄧布利多之謎》）係2022年一套英美合拍嘅奇幻電影，由大衛·葉斯執導，J. K. 羅琳同 Steve Kloves 一齊寫劇本，係怪獸系列電影第三部，上一部係2018年嘅《怪獸與葛林戴華德之罪》，同時係成個魔法世界嘅第十一部電影。由艾迪·烈柏尼、祖迪·羅、艾薩·米勒、丹·方格、艾歷遜·蘇度、Callum Turner、Jessica Williams、嘉芙蓮·禾達史東、麥斯·米基辛主演。故事設定喺上一集嘅幾年之後，講述阿不思·鄧不利多派紐特·斯卡曼德同其他幾個人去做唔同嘅任務，目的係對抗黑巫師蓋瑞·葛林戴華德。
怪獸系列一開始已經講明最少會係一個三部曲，呢部第三部原定喺2020年11月上畫，後嚟推到去2022年7月，而頭兩部大部份嘅主演喺2020年3月都確認咗會嚟拍第三部。原定喺2020年頭開始拍，但係因為武漢肺炎，推遲到2020年9月先開始。尊尼·特普喺頭兩部做葛林戴華德，原定第三部都係搵返佢，而佢亦都真係拍咗一日嘅獨角戲，但係因為佢輸咗同英國太陽報打嘅毀謗官司，被要求退出呢套戲。角色由米基辛代替，套戲喺2021年2月殺青。
《怪獸與鄧不利多的秘密》2022年3月29號喺倫敦首映，4月8號喺英國上映，15號喺美國上映。呢套戲反應兩極，不過大致同意比起上一套有進步，而羅同米基辛嘅表現被大讚。套戲預算$2億，票房$2.84億，截至4月佢係2022年第5高票房嘅戲。

劇情
1932年，紐特喺中國桂林幫一隻麒麟生bb，麒麟有睇穿一個人嘅靈魂同預知未來嘅能力。與此同時，魁登斯帶領幾個葛林戴華德嘅追隨者襲擊並且殺死咗隻母麒麟，同埋捉走咗新生嘅麒麟bb。葛林戴華德隨後殺咗麒麟bb去奪取佢預知未來嘅能力。然而，佢哋唔知嘅係，麒麟生嘅係孖仔，紐特救走咗細嗰隻。
阿不思·鄧不利多同葛林戴華德之間有血盟，無辦法攻擊對方，所以佢搵咗紐特、佢阿哥西瑟·斯卡曼德、伊法魔尼嘅魔咒學教授拉莉·希克斯、法國塞內加爾裔巫師尤瑟夫·卡瑪、美國莫魔雅各布·科沃斯基同紐特嘅助手邦媞去阻止葛林戴華德想統治世界嘅陰謀。尤瑟夫被派去葛林戴華德嗰邊做卧底，而其他人就被派去德國柏林。喺嗰度，佢哋目擊國際巫師聯合會（ International Confederation of Wizards, ICW）撤消對葛林戴華德嘅所有控罪，並容許佢去參選競爭最高領袖（Supreme Mugwump）嘅職位。
葛林戴華德嘅追隨者滲入咗德國魔法部，捉走咗西瑟，又計劃暗殺嚟自巴西嘅競選對手維森西婭·桑托斯。鄧不利多安排咗新任務：叫紐特去救返佢阿哥，拉莉去阻止暗殺計劃。紐特成功喺德國嘅秘密監獄救返佢阿哥，拉莉同雅各布都成功阻止咗暗殺計劃，但係喺逃走嗰陣雅各希被人屈想刺殺葛林戴華德。佢莫魔嘅身份畀咗葛林戴華德一個向麻瓜世界開戰嘅藉口。與此同時，葛林戴華德派魁登斯去殺鄧不利多，鄧不利多好快就打低咗魁登斯，後尾發現佢竟然係細佬阿波弗·鄧不利多嘅私生仔-阿留思·鄧不利多。
巫師世界嘅領袖雲集不丹，打算用古老傳統嘅方法嚟選出新一任首領：由麒麟向心靈純潔而善良嘅人鞠躬。葛林戴華德用招魂術控制之前殺死嘅麒麟，控制佢喺麒麟巡禮（Walk of the Qilin）上邊向佢鞠躬，操控選舉。葛林戴華德一上任就向麻瓜世界宣戰，並對「試圖刺殺佢」嘅雅各布施以酷刑咒。魁登斯、紐特同邦媞嚟到揭發葛林戴華德，紐等打開由邦媞帶嚟現場嘅行李箱，攞出倖存嘅另一隻麒麟。麒麟先向鄧不利多鞠躬，鄧不利多拒絕做首領之後佢又向桑托斯鞠躬。葛林戴華德怒火中燒，試圖殺死魁登斯，阿不思同阿波弗出手保護，阿波弗救走咗阿留思，而阿不思同葛林戴華德嘅咒語撞埋一齊，解除咗佢哋之間嘅血盟。兩人隨即一翻戰鬥，戰鬥其間佢哋感受到對方嘅心跳，雙雙收手無再打落去，葛林戴華德消影撤退。
最後，阿波弗同魁登斯相認，一齊返屋企。雅各布同奎妮喺雅各布嘅麵包店結婚，一班人同蒂娜·金坦前來道賀。鄧不利多喺遠處注視兩人成婚，多謝紐特幫手，之後就獨自消失喺茫茫夜色中。

發展
2014年10月，華納兄弟宣佈呢系列嘅電影「至少」會係一個三部曲，而第三集將會喺2020年11月20號上映。
2016年7月，導演大衛·葉斯確認J.K. 羅琳已經有第三輯電影劇本嘅構思。同年10月，據報導《怪獸系列電影》將會有五部電影，羅琳、David Heyman、Steve Kloves、Lionel Wigram做監製，而艾迪·烈柏尼會回歸，做呢個系列嘅主角紐特·斯卡曼德。11月，葉斯透露佢會為成個系列五套戲執導，話「我鍾意拍戲，而且我有一隊好好嘅團隊，佢哋好似家人一樣。」
2018年10月，尊尼·特普暗示佢會返嚟第三部做返蓋瑞·葛林戴華德嘅角色，而電影會喺2019年年中開始拍攝。
2019年2月7號，據透露電影嘅背景設喺1930年代，故事講述巫師世界捲入第二次世界大戰，除咗頭兩集講過嘅美國同英國嘅魔法政府之外，仲講埋不丹、德國同中國嘅魔法社區。同年11月，華納兄弟發佈一份新聞稿，宣佈電影劇本由羅琳同克羅夫斯一齊寫，第三部電影設定喺巴西，主要拍攝地點會係巴西里約熱內盧，並且會喺2020年春季開始製作，之前曾經擔任《哈利波特》電影編劇嘅史提夫·克羅夫斯將會以聯合編劇嘅身分加入。

選角
2020年3月，據報導祖迪·羅、尊尼·特普、艾薩·米勒、艾歷遜·蘇度、丹·方格、Callum Turner、嘉芙蓮·禾達史東、艾迪·烈柏尼都確定咗會做返上一集嘅同樣角色。金秀賢做嘅蛇女納吉尼並無喺第三部出現，有推測話可能因為拍攝檔期係佢啱啱生完個女嘅時間，亦都有推測話本來第三部劇本就係無納吉尼呢個角色。頭兩部做阿伯內西嘅Kevin Guthrie原定都會返嚟，不過因為性侵犯被定罪被劇組炒咗。
同年11月，尊尼·特普宣佈因為佢同英國太陽報嘅官司導致公眾形象欠佳，被華納兄弟要求辭演。佢喺開拍之後淨係拍咗一場戲，但係佢嘅合約寫明無論套戲拍唔拍得完都要出糧畀佢，而據報佢嘅片酬係大約1000萬至1600萬美金之間。喺11月25號，華納兄弟宣佈麥斯·米基辛會代替尊尼·特普做蓋瑞·葛林戴華德嘅角色。米基辛選擇唔去模仿特普嘅演繹，佢話咁樣會係「創造性自殺」（creative suicide），但承認依然需要「同之前發生嘅事築起某種橋樑」。

拍攝
主體拍攝最初定喺2019年7月開始，但係喺2019年1月，由於《怪獸與葛林戴華德之罪》嘅票房比預期少，華納兄弟宣佈為咗有更多時間完善劇本同埋計劃好未來嘅電影，製作被推遲至2019年尾。2019年10月，丹·方格話第三部電影嘅主體拍攝會喺2020年2月開始。
之後主體拍攝就定咗喺2020年3月16號開始，但係因為武漢肺炎肆虐，華納兄弟推遲咗電影嘅製作。2020年8月20號，電影獲確認會喺9月喺英國開始拍攝。拍攝喺9月20日正式開始，並有採取安全預防措施，以確保演員同工作人員免受武漢肺炎嘅傷害同日，烈明尼證實電影已經開始拍攝。2021年2月3號，一名工作人員嘅武漢肺炎檢測呈陽性，喺英國華納兄弟利維斯登工作室嘅拍攝工作被暫停。雖然呢部電影以柏林同不丹為背景，但並唔係喺真實地點拍攝。佢哋喺利夫斯登華納兄弟工作室嘅外景同攝影棚到被重新構想同埋重建。
怪誕城之夜

怪誕城之夜 (電影)，添·布頓創作監製嘅奇幻動畫電影。
怪誕城之夜 (專輯)，香港組合Zarahn喺2007年9月25號推出嘅第三張專輯。
東京府

東京府徽，響1931年啟用，用到1943年東京府畀人改做東京都為止。
東京府（日文：東京府／とうきょうふ〔とうきやうふ〕 Tokei fu ）係日本曾經有嘅一級政區，係依家東京都嘅前身。

歷史
響1868年（即係慶應四年、明治元年）江戶幕府落台，明治維新得咗，所以東征軍下令將江戶改制做江戶府。響同年九月，明治天皇下令要將江戶府改名做東京府。1923年關東地震，東京府好多建築物都俾佢搞到面目全非。1927年，日本第一條地鐵線響東京府通車，爾條線就係依家嘅銀座線。響1943年7月1號（即係昭和十八年），東京府畀人廢除咗，佢同佢轄下嘅東京市合併做依家嘅東京都。
東京地下鐵

東京地下鐵（日文：東京メトロ／とうきょうメトロ Tōkyō Metoro）係日本東京嘅地下鐵嘅其中一個系統（另一個係都營地下鐵），1927年開張，而家經營9條綫。
東京夢華錄

《東京夢華錄》係北宋遺老（舊臣）孟元老喺公元1147年寫好，去到公元1187年先至初次出版既書，屬於宋朝筆記類別，全套書總共有十卷。
係一本描寫北宋宣和年間東京汴梁城（現河南省開封市）既社會生活舊事之著作。係孟元老追憶、描述宋徽宗崇甯（公元1102-1106年）、大觀（公元1107-1110年）、政和（公元1111-1118年）、重和（公元1118-1119年）、宣和（公元1119-1125年）呢23年，喺北宋既汴梁（又叫做汴京、東京，即係依家既河南省開封市）既筆記體著作。呢套書描繪咗汴梁上至貴族、下及百姓既生活全景同埋都市風貌，涵蓋咗城市佈局、河道街巷、店鋪攤肆、飲食起居、吃喝玩樂、歲時物貨、典章制度、風俗禮儀等。

内容
孟元老喺正式既歷史書裏面無點提到，但係清代既學者常茂徠認為孟元老好可能就係孟揆。《東京夢華錄》記載咗北宋徽宗年間汴梁城既景觀，包括當時既城郭河都市風貌，涵蓋咗城市佈局、河道街巷、各級官員、商店食肆、民風習俗、市集買賣、旅遊景點、生活百貨、過節用品。例如飲食起居方面，提到酒店「必有廳院，廊廡掩映，排列小閣子，吊窗花竹，各垂簾幕，命妓歌笑，各得穩便」，開封城有「夜市」、「早市」同埋「鬼市」。居民消費數量十分龐大。根據《東京夢華錄》卷二講「朱雀門外街巷」係「唯民間所宰豬，須從此入京，每日至晚，每群萬數」。
汴梁係當時北宋既政治、經濟中心，《東京夢華錄》描述咗當時奢侈既社會風氣，例如：「舉目則青樓畫閣，繡戶珠簾。雕車競駐於天街，寶馬爭馳於御路，金翠耀目，羅綺飄香；新聲巧笑於柳陌花衢，按管調弦於茶坊酒肆。八荒爭湊，萬國咸通。集四海之珍奇，皆歸市易；會寰區之異味，悉在庖廚。」